नंदिनी मुंडकुर

डॉ नंदिनी मुंडकुर भारत की विकासात्मक बाल रोग विशेषज्ञ हैं, जिन्होंने बाल विकास सम्बन्धी विकारों की प्रारंभिक बचपन में पहचान और हस्तक्षेप (Early childhood intervention) के क्षेत्र में अग्रणी के रूप में काम किया है।

जीवन और कैरियर 
तिरुवल्लुर, तमिलनाडु के एक पारंपरिक तमिल घर में 1949 में उनका जन्म हुआ। वउन्होंने अपनी चिकित्सा विज्ञान (एमबीबीएस) की पढाई मौलाना आजाद मेडिकल कॉलेज, नई दिल्ली से 1972 में की और फिर उन्होंने आगे 1977 में डॉक्टर ऑफ मेडिसिन की उपाधि इसी कालेज से बाल चिकित्सा में प्राप्त की। अपने कैरियर के शुरुआती दौर में उन्होंने एक बाल रोग विशेषज्ञ के तौर पर प्रैक्टिस किया जिस दौरान उनकी विकासात्मक अध्ययन के क्षेत्र में गहरी रुचि विकसित हुई। उन्होंने वोज्ता के प्रारंभिक निदान और चिकित्सा का कोर्स अक्तूबर 1989 में किया। वह मस्तिष्क पक्षाघात और विकास चिकित्सा (FAACP और DM) की अमेरिकन अकादमी की शोधकर्त्री हैं।

वह वर्तमान में बंगलौर में जयनगर और मल्लेशव्र्म में प्रैक्टिस करती हैं।

योगदान 
बच्चों  के विकास और विकलांगता जैसी समस्याओं के लिए उन्होंने वर्ष 2006 में एक सेंटर स्थापित किया। इस केंद्र में जन्म से किशोरावस्था तक बच्चों में विभिन्न प्रकार के विकारों का इलाज किया जाता है जैसे कि शारीरिक, मानसिक, भाषा, और सीखने की क्षमता,  का इलाज किया जाता है।

पुरस्कार और मान्यता 
सामाजिक बाल रोग में काम के लिए सत्य गुप्ता पुरस्कार– 1978 
 सामाजिक उद्यमिता के लिए अशोका फैलोशिप – 1986
 बच्चों के कल्याण की दिशा में समर्पित सेवाओं के लिए देश स्नेही पुरस्कार-1996 
 बच्चों की देखभाल के लिए रोटरी उत्कृष्टता पुरस्कार– 1998
 अंतर्राष्ट्रीय महिला दिवस पर बैंगलोर शहर महिलाओं के समूह द्वारा महिला एचीवर्स अवार्ड-2002
 2008 में दि वीक पत्रिका द्वारा भारतीय प्रतिभा के तौर पर सूचीबद्ध किये गये
 उपग्रह द्वारा कर्नाटक में ग्रामीण बच्चों के गणित शिक्षण के लिए मंथन पुरस्कार-2008

हाल में पूर्ण परियोजनाएं 
 डॉ नंदिनी २०१० में PICAN - PARC भारत-कनाडा औटिज्म नेटवर्क की एक प्रमुख योगदानकर्ता थीं।

सन्दर्भ

बाहरी कड़ियाँ
 Center for Child Development and Disabilities

जीवित लोग
1949 में जन्मे लोग
महिला चिकित्सक
भारतीय महिला चिकित्सक
भारतीय महिला
विज्ञान में महिलाएं